عبدالستار دلوی

عبد الستار دلوی بھارت سے تعلق رکھنے والے ادیب، شاعر، محقق، نقاد اور مترجم ہیں۔ 

 تعارف اور حالاتِ زندگی 
عبد الستار دلوی 18 اگست 1936 میں رتناگیری میں پیدا ہوئے۔ انھیں دو مادری زبانیں ہونے پر فخر ہے: اردو اور کوکنی (کونکن میں بولی جاتی ہے اور گوا میں بولی جانے والی اردو ایک جامع ثقافت کی علامت ہے، یہ قومی یکجہتی کے لیے کھڑی ہے)۔
ڈاکٹر دلوی کا ممبئی کے ساتھ تعلق 1940 کی دہائی میں ناگ پاڑہ کے ایک میونسپل اسکول کے چوتھے درجے میں شروع ہوا۔ انھوں نے احمد سیلر اسکول سے میٹرک کیا۔ ڈاکٹر دلوی نے لائبریری میں کتابوں کا مطالعہ کیا، جو آج کل ایم اے اور پی ایچ ڈی کرنے والے بھی نہیں پڑھتے۔
کرناٹک 1962 میں یونیورسٹی دھارواڑ میں سمر اسکول آف لنگوسٹکس کا کورس کیا۔ یہاں ان کے ہم جماعت ڈاکٹر گیان چند جین تھے۔ بعد ازاں اسکول آف اورینٹل اسٹڈیز میں لسانیات اور صوتیات کی تعلیم حاصل کرنے لندن گئے۔ 2002 تک ڈاکٹر گیان چند سے ان کی خط کتابت اور ملاقاتیں ہوتی رہیں۔اردو، ممبئی یونیورسٹی کے شعبہ اردو کے پروفیسر اور صدر رہے۔ مہاتما گاندھی میموریل ریسرچ سینٹر اینڈ لائیبریری کے ڈائریکٹر بھی رہے۔

 علمی و ادبی مشاغل 
لندن میں جب تک رہے، اردو اور ہندی کے ادبی جلسوں میں شریک ہوتے۔ ایک مدت تک رسالہ ہندستانی زبان کے ایڈیٹر رہے۔
انھوں نے ادب کے تحقیقی شعبے میں تدوین متن کے تحت قدیم متون کو مرتب کرکے انھیں ادب میں محفوظ کر دیا ہے۔ اسی کے ساتھ ادب کے تنقیدی شعبے میں اپنی بالغ نظری اور وسیع مطالعے کے ذریعے مختلف انواع و موضوعات پر تحقیقی و تنقیدی تصانیف و مضامین سپرد قلم کیے ہیں، جن کی حیثیت آج کی نئی نسل کے لیے حوالہ جاتی ہے۔ اس کے علاوہ انھوں نے ادب کے تخلیقی شعبے میں بہ حیثیت شاعر کئی عمدہ نظموں کا اضافہ کیا ہے، نیز ان کے نثری و شعری تراجم میں بھی تخلیقی عنصر غالب نظر آتا ہے۔
انتخابِ کلام مصحفی عبد الستار دلوی کی نہ صرف پہلی ادبی کاوش ہے بلکہ یہ ان کی پہلی مرتبہ تصنیف بھی ہے، جس نے اردو دنیا سے متعارف کروایا۔ یہ تصنیف مئی 1960ء میں جدید کتاب گھر دہلی سے شائع ہوئی، جس کی ضخامت معہ آپ کے مبسوط مقدمے کے 86 صفحات ہے۔
انتخابِ کلام مصحفیؔ کے پر مغز مقدمے کے بعد انتخاب کلام کو دیکھنے سے ان کے حسنِ نظر اور شاعرانہ ذوق کا پتہ چلتا ہے۔
انجمن اسلام اردو ریسرچ انسٹی ٹیوٹ کے سابق ڈائریکٹر ڈاکٹر عبد الستار دلوی نے 30 سے زائد کتابیں تصنیف کی ہیں جن میں اقبال، علی سردار جعفری اور نسیم ایزکیل پر تین کتابیں شامل ہیں۔
انھوں نے ممبئی میں اردو کو دوبارہ شائع کیا ہے، جو ایک نایاب کتاب ہے جسے ان کی اہلیہ میمونہ دلوی نے 1961 میں لکھا تھا۔ اسکالرز نے اسے ممبئی شہر پر ایک انسائیکلوپیڈیا قرار دیا ہے۔
وہ نقش کوکن, امکان اور نوائے ادب کی ادارت بھی کرتے رہے۔

 طرزِ فکر 
ان کا طرزِ فکر مثبت تھا۔ اپنی کتاب کے دیباچے میں لکھتے ہیں: "دکھ کا علاج دکھ دینے سے نہیں ہوتا، مرہم رکھنے سے ہوتا ہے، محبت سے ہوتا ہے ورنہ سچ تو یہ ہے کہ گلے شکوے تو زندگی میں ہوتے ہی ہیں لیکن شکوے شکایت سے درد کم نہیں ہوتا، دکھ مل بانٹ کر ہلکا کیا جاتا ہے۔"

 تصانیف 
 اردو میں لسانیاتی تحقیق (1971ء)
 اقبال کا ایک ممدوح بھرتری ہری, ممبئی، دائرۃالادب، 2004ء
 دو زبانیں دو ادب, ممبئی، دائرۃالادب، 2007ء
 اقبال اور بمبئی, 2012ء
 ادبی و لسانی تحقیق اور تقابلی ادب, ممبئی، انجمن اسلام اردو ریسرچ انسٹی ٹیوٹ، 2016ء
 ہندوستانی زبان
ان کے علاوہ ان کی مرتب کردہ کتب کی تعداد بہت زیادہ ہے۔ ان کی تحقیق اور ان کتابوں پر لکھے گئے مقدمے ان کے منفرد اسلوب کو ظاہر کرتے ہیں۔
انھوں نے کئی کتابوں کے اردو زبان میں تراجم بھی کیے ہیں۔

 اعزازات 
 بھارت اور پاکستان میں ان پر کئی تحقیقی مقالہ جات شائع ہوئے ہیں۔
 ڈاکٹر رئیسہ ناز نے ایک کتاب لکھی، "عبد الستار دلوی علمی، ادبی و لسانی خدمات"۔
 اردو اکادمی دہلی کی طرف سے پروفیسر عبد الستار دلوی کو سال 22-2021 کے لیے کل ہند بہادر شاہ ظفر ایوارڈ دیا گیا۔
 فروری 2023 میں ڈاکٹر عبد الستار دلوی کو سہ روزہ کوکن فیسٹیول کے دوران تعلیمی اور سماجی خدمات کے صلہ میں لائف ٹائم اچیومنٹ ایوارڈ سے نوازا گیا۔

 ناقدین کی آراء 
 ڈاکٹر نبیل احمد نبیل (اسسٹنٹ پروفیسر اردو، یونیورسٹی آف ایجوکیشن لاہور) کے مطابق: "سماجی لسانیات کی چھری تلے اردو اور ہندی کے تاریخی، لسانی، سماجی، سیاسی اور تہذیبی و ثقافتی تناظر میں لکھنے والوں میں ڈاکٹر عبد الستار دلوی کا نام نمایاں حیثیت کا حامل ہے۔ انھوں نے اردو اور ہندی کو کھڑی بولی کے دو ایسے روپ قرار دیا ہے جنھوں نے اپنا اپنا ادب اپنے مخصوص انداز میں الگ الگ تخلیق کیا ہے۔"

 حوالہ جات